**Előterjesztés**

**Telki község Önkormányzata és intézményei az államháztartásról szóló 4/2013. (I. 11.) Korm. rendelet 56/A. § szerinti maradványkorrekciójáról**

„A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében”

Az előterjesztést készítette: jegyző

Előterjesztő: polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Magyar Közlöny 2020. évi 292. számában kihirdetésre került a 678/2020. (XII. 28.) Korm. rendelet, amely többek között az államháztartás számviteléről szóló 4/2013. (I. 11.) Korm. rendelet (továbbiakban: Áhsz.) egyes rendelkezéseit is módosítja, illetve kiegészíti.

A 678/2020. (XII. 28.) Korm. rendelet 8. §-a alapján az Áhsz. kiegészült egy átmeneti rendelkezéssel, mely következtében 2020. évben egyszeri lehetőség nyílik az államháztartás mindkét alrendszerében a 2014. évi új államháztartási számvitelre való áttéréskor a 2014. évi átmeneti szabályok figyelmen kívül hagyásából, vagy esetleg a korábbi évek helytelen könyveléséből származó eltérések miatti, a számvitelben megjelenő és a tényleges pénzben meglévő eltérő maradványok kezelésére, azzal, hogy az átmeneti szabály keretén belül az Áhsz. egyszeri lehetőséget biztosít a 2019. évi maradvány 2020. évi igénybevétele számviteli elszámolása során alkalmazandó korrekció végrehajtására.

Ezzel egységesen minden maradványkimutatásra kötelezett államháztartási szervezetnél a maradvány pozitív összege meg fog egyezni a korrigált záró pénzeszközzel.

A Magyar Államkincstár (továbbiakban MÁK) a korábbi évek maradványának egyeztetésére szolgáló űrlapot a 2020. 12. havi időközi költségvetési jelentés adatszolgáltatás részévé tette, a MÁK ezen űrlapon keresztül, az adatszolgáltató rendszerbe beépített szabályokon keresztül végzi el a maradványkorrekció ellenőrzését.

Az Áhsz. 56/A § (2) bekezdése szerint a korrekcióról jegyzőkönyvet kell készíteni, amelyet a MÁK-hoz be kell küldeni, továbbá az irányító szervet, a Képviselő-testületet tájékoztatni kell.

A jegyzőkönyvet az előterjesztés mellékleteként csatoljuk.

Telki, 2021. január 27.

Deltai Károly

Polgármester

**Határozati javaslat**

**Telki község**

**Képviselő-testülete**

**… /2021. (II. …..) számú önkormányzati határozata**

**Telki község Önkormányzata és intézményei az államháztartásról szóló**

**4/2013. (I. 11.) Korm. rendelet 56/A. § szerinti maradványkorrekciójáról**

A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§. (4) bekezdésben kapott felhatalmazás alapján Telki község Önkormányzat képviselő-testületének feladat és határkörében eljárva a következő döntést hozom:

1. Telki Község Önkormányzata és a fenntartásában működő költségvetési szervek 2019. évi maradványának felülvizsgálatáról és korrekciójáról készült önellenőrzési jegyzőkönyv tartalmát megismertem, azt tudomásul veszem.

2.Telki Község Önkormányzat, valamint az általa fenntartott költségvetési szervek költségvetésében a 2019. évi maradvány korrekciójával kapcsolatban a jegyzőkönyvek szerinti előirányzat módosításokat jóváhagyom.

3. Az előirányzatok átvezetéséről a következő költségvetési rendelet módosítása során intézkedem.

Felelős: polgármester

Határidő: azonnal